Op 'n vraag van Gloudina: Hendrik Adriaan v Reede tot Drakestein, Heer van Mijdrecht; gebore 1636, Utrecht; oorlede 1691 aan boord die Drechterland, by Soerat, Indië. Nederlandse land-edelman, offisier, VOC-amptenaar, en kommissaris aan die Kaap. Jongste van 11 kinders van Ernst van Reede, heer van De Vuursche en Drakestein. Het op 14 jarige ouderdom begin reis, omdat daar nie geld oor was om hom ook te laat studeer nie. Grootste deel van sy lewe in die Ooste (hoofsaaklik Indië) spandeer, as soldaat en VOC-amptenaar. Na sy terugkeer na Nederland word hy in 1680 deur die VOC getaak om private handel uit te roei, en so beland hy in 1685 vir 4 maande aan die Kaap. Hy doen belangrike aanbevelings om die administrasie te verbeter, en doen ook die aanbevelings vir die uitleg van die dorp Stellenbosch. [Bron: Suid-Afrikaanse Biografiese Woordeboek, Vol 1] Groete -- Henri Burger, Tzaneen. RSA 'Afrika is nie vir Sissies nie!' (e-mail: remove 'sukikaki.')